**Ministru kabineta instrukcijas projekta “Instrukcija par valsts budžeta tāmēm” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta instrukcijas projekta “Instrukcija par valsts budžeta tāmēm” (turpmāk – instrukcijas projekts)mērķis ir atvieglot valsts budžeta iestādēm tāmju sagatavošanu un apstiprināšanu, kā arī ļaut uzlabot datu pieejamību un analītisko kvalitāti. Instrukcija stājas spēkā 2019.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Finanšu ministrijas iniciatīva, lai ieviestu centralizētu tāmju sagatavošanas, saskaņošanas, publicēšanas un uzglabāšanas procesu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Gadskārtējais valsts budžeta likums nosaka, ka budžeta izpildītāji normatīvajos aktos noteiktajā kārtībā sagatavo un apstiprina valsts budžeta programmu un apakšprogrammu, kā arī pasākumu tāmes. Tāmju sagatavošana šobrīd tiek noteikta Ministru kabineta 2009.gada 20.janvāra instrukcijā Nr.2 “Kārtība, kādā valsts budžeta iestādes sagatavo un apstiprina valsts budžeta programmu, apakšprogrammu un pasākumu tāmes kārtējam gadam” (turpmāk – instrukcija Nr.2). Tāme ir budžeta izpildītāja finanšu vadības instruments. Tāmes sagatavošanas un aktualizēšanas mērķis ir nodrošināt pārredzamību pār resursu un izdevumu sadalījumu to detalizētākajās pozīcijās, un kontroli pār to, lai, līdzsvarojot izmaiņas izdevumu klasifikācijas zemākajā līmenī, netiktu pārsniegti budžeta izpildītāja maksimāli pieļaujamie izdevumu apjomi.Tāmju sagatavošanai un aktualizēšanai veltītajiem administratīvajiem resursiem ir jābūt samērīgiem ar ieguvumiem no tāmju izmantošanas.Izvērtējot instrukciju Nr.2 un pastāvošo praksi tāmju sagatavošanā, **Finanšu ministrija apzināja mūsdienās pieejamiem IT risinājumiem neatbilstošu praksi tāmju sagatavošanā:** * iestādes izmanto lokāli izveidotas IT sistēmas vai Excel programmatūru;
* informācija nav pieejama vienuviet, publicēto tāmju formāti ir atšķirīgi;
* Finanšu ministrijas budžeta analīzes (izdevumu pārskatīšanas) vajadzībām nav iespējams iegūt konsolidētus tāmju kopsavilkumu datus, tādēļ tiek izmantoti dati, ko sniedz ministrijas budžeta plānošanas procesā, iesniedzot budžeta pieprasījumus – plānotie dati zemākajā ekonomisko klasifikācijas kodu (EKK) līmenī. Bet ņemot vērā, ka dati par nākamo gadu ministrijām jāsniedz jau iepriekšējā gada augustā, veidojas būtiskas neprecizitātes plānošanā un vienlaikus budžeta pieprasījumu ievade ir laikietilpīga.

Papildus tam, vairākas ministrijas ir norādījušās arī uz citām nepilnībām pastāvošajā tāmju sagatavošanas procesā, piemēram:* kopsavilkuma tāmju veidošana un parakstīšana prasa nesamērīgi daudz resursu, lai gan šīs tāmes ir matemātiska kopsumma no visām attiecīgās programmas vai apakšprogrammas tāmēm;
* šobrīd instrukcijā Nr.2 noteiktais, ka iestādes izdevumi pēc naudas plūsmas nedrīkst pārsniegt tāmē apstiprināto plānoto izdevumu apjomu, veicina to, ka gada beigās tāmes tiek precizētas atbilstoši faktiskajai izpildei arī tad, ja atšķirība ir viens *euro*. Minētā darbība nav lietderīga, jo šobrīd pastāvošie valsts budžeta likumā noteiktās apropriācijas kontroles mehānismi (finansēšanas plānu sagatavošana un izpilde) nodrošina, ka izdevumi nepārsniedz valsts budžeta likumā apstiprināto apropriācijas apmēru, kā arī dažādiem budžeta izpildītājiem piešķirto asignējumu apmēru.

**Instrukcijas projekta mērķis ir ieviest centralizētu tāmju sagatavošanas, saskaņošanas un uzglabāšanas procesu, ko nodrošinātu vienota informācijas sistēma ar uz WEB bāzētu lietotāju interfeisu, kā arī pilnveidot tāmju sagatavošanas saturisko procesu.** Instrukcijas projekts paredz:* ievadīt, apstiprināt un parakstīt tāmes Valsts kases nodrošinātajā e-pakalpojumā eTāmes (turpmāk - eTāmes) atbilstoši kārtībai, kādā Valsts kase nodrošina elektronisko informācijas apmaiņu. Tiek noteikts, ka tāmes apstiprina iestādes finanšu dienesta vadītājs (vai galvenais grāmatvedis) un paraksta iestādes vadītājs (vai viņa pilnvarotā amatpersona), tādējādi salāgojot šīs darbības ar statusu plūsmām citos līdzīgos ePakalpojumu procesos;
* eTāmēs nodrošināt tāmju datu manuālu ievadi vai augšupielādi saskaņā ar Valsts kases tīmekļa vietnē publicēto elektronisko datu apmaiņas datnes formātu. Tas nozīmē, ka tās ministrijas, kas šobrīd izmanto iekšējos risinājumus tāmju sagatavošanai un uzturēšanai, varēs augšupielādēt aktuālos tāmju datus eTāmēs;
* Valsts kase nodrošinās eTāmēs iesniegto datu un elektronisko dokumentu saglabāšanu piecus gadus, ja iestādes ievēro šīs instrukcijas prasības un kārtību, kādā Valsts kase nodrošina elektronisko informācijas apmaiņu;
* iestādes sagatavos (precizēs) tāmes 10 darba dienu laikā pēc attiecīgā finansēšanas plāna (vai tā grozījumu) sagatavošanas. Tāme būs jāprecizē, ja faktiskie izdevumi (pēc naudas plūsmas) vismaz vienā izdevumu kategorijā (ceturtajā zīmē) pārsniegs tāmē šai kategorijai apstiprināto izdevumu apjomu par vairāk kā 15%. Slieksnis noteikts Finanšu ministrijas ekspertiem izvērtējot plāna un izpildes novirzes būtiskumu, ievērojot valsts budžeta izpildes analīzes normatīvajos aktos noteikto novirzes būtiskuma līmeni (15%) un ministriju 2017.gada veiktajā aptaujā par budžeta un finanšu vadības jomas normatīvo aktu pilnveidošanu izteiktos viedokļus (10%). Tāmes precizēšanu veic pēc pašas iestādes, nozares ministrijas vai Finanšu ministrijas iniciatīvas (termiņus un detalizētāku kārtību šīs normas piemērošanai iestādes var atrunāt savos iekšējos normatīvajos aktos, vadoties no iestādes specifikas).

Finanšu ministrija var lūgt precizēt tāmes, piemēram, ja tas uz konkrēto brīdi ir nepieciešams datu analīzei un izdevumu pārskatīšanai (piemēram, nosūtot vēstuli visām ministrijām vai ievietojot paziņojumu sistēmā).eTāmes tiks veidotas lietotājam draudzīgas, un sistēmā būs pieejama informācija par faktisko budžeta izpildi (absolūtos skaitļos un procentos no gada plāna) uz izvēlēto datumu, tādējādi ļaujot budžeta izpildītājam ērti novērtēt situāciju un konstatēt, vai tāmi ir nepieciešams precizēt. Tādā veidā tāme tiks elastīgi izmantota kā budžeta plānošanas un izpildes instruments;* ja, sākoties saimnieciskajam gadam, nav stājies spēkā gadskārtējais valsts budžeta likums, tāmju sagatavošanas termiņu un nosacījumus noteiks finanšu ministrs. Identisks regulējums ir noteikts normatīvajā aktā asignējumu piešķiršanas un izpildes jomā attiecībā uz finansēšanas plānu projektu sagatavošanu. Šādas tiesības ir sasaistītas ar Likuma par budžetu un finanšu vadību 15.pantu, kas nosaka, ka finanšu ministrs apstiprina valsts darbībai nepieciešamos izdevumus, aizdevumus utt., ja nav stājies spēkā gadskārtējais valsts budžeta likums. Attiecīgi finansēšanas plānu un tāmju sagatavošana ir pakārtots process;
* tāmes par saņemtajiem ziedojumiem un dāvinājumiem iestādes turpinās sagatavot tām pieejamajā programmatūrā (piem., MS Excel). Jaunā sistēma būs balstīta uz valsts budžetā plānojamo ieņēmumu un izdevumu atšifrējumu programmu un apakšprogrammu griezumā, un tā kā ziedojumu un dāvinājumu līdzekļi un to izlietojums valsts budžetā netiek plānots, tad to iestrādāšana eTāmēs radītu papildus sistēmas izstrādes izmaksas, kas nav samērīgas ar ieguvumiem (uz pašreizējo brīdi valsts budžeta iestādēm ir atvērti 113 ziedojumu un dāvinājumu konti, no kuriem atlikumi ir 85 kontos);
* iestādes normatīvajos aktos par informācijas ievietošanu internetā noteiktajā tīmekļa vietnes sadaļā (“Budžets”) publicēs saiti uz Valsts kases tīmekļa vietnes sadaļu, kur tiks nodrošināta visu aktuālo valsts budžeta programmu un apakšprogrammu tāmju publicēšana.

Ieviešot šīs izmaiņas, un skatot tās kontekstā ar saistītiem budžeta procesiem, ko regulē citi normatīvie akti, tiks panākti šādi ieguvumi:* ministrijas tiks atslogotas no detalizētās izdevumu ievadīšanas (četrās zīmēs) budžeta pieprasījuma sagatavošanas brīdī (parasti augusts/septembris);
* tāmju sagatavošana, apstiprināšana un parakstīšana būs ātrāka, vieglāka un pārskatāmāka, maksimāli izmantojot automātisko informācijas ģenerēšanu un novēršot kļūdīšanās iespējas;
* ministrijām vairs nebūs pašām jāsagatavo kopsavilkuma tāmes un tās nebūs jāparaksta – šīs kopsavilkuma atskaites veidosies eTāmēs automātiski un kalpos informatīviem mērķiem;
* *on-line* režīmā būs pieejama informācija par valsts budžeta iestāžu plānotajiem izdevumiem klasifikācijas pilnā detalizācijā;
* samazināsies slogs valsts budžeta iestādēm tāmju publicēšanā.

Instrukcija stājas spēkā 2019.gada 1.janvārī. Instrukcijas projekts paredz noteikt garāku tāmju sagatavošanas periodu 2019.gadā kā pārejas posmu, lai varētu sagatavoties jaunā e-pakalpojuma izmantošanai, nosakot, ka pirmreizējo tāmju sagatavošanu 2019.gadā eTāmēs valsts budžeta iestādēm pārejot no manuālās tāmju sagatavošanas uz eTāmēm veikt ne vēlāk kā 20 darbdienu laikā pēc finansēšanas plānu reģistrēšanas Valsts kasē. Valsts budžeta iestādēm, kas šobrīd izmanto un turpinās izmantot specializēto risinājumu tāmju sagatavošanai, pirmreizējo tāmju sagatavošanu 2019.gadā eTāmēs veikt ne vēlāk kā 40 darbdienu laikā pēc finansēšanas plānu reģistrēšanas Valsts kasē. Ilgāks pārejas periods tiek noteikts to ministriju resoriem, kas izmanto specializēto risinājumu, jo būs nepieciešams ilgāks laiks elektronisko datu apmaiņas datnes izveidei.Ņemot vērā, ka izmaiņu apmērs, salīdzinot ar pašreiz spēkā esošo instrukcijas Nr.2 redakciju, ir apjomīgs, tad visa instrukcija tiek izteikta jaunā redakcijā. Līdz ar instrukcijas projekta spēkā stāšanos, spēku zaudē instrukcija Nr.2. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kase, visas ministrijas. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministriju un citu centrālo valsts iestāžu, to padotības iestāžu darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Tiks samazināts administratīvais slogs ministrijās un citās valsts budžeta iestādēs, jo tāmes tiks gatavotas un glabātas e-vidē, pakalpojuma lietošana būs ērta (web interfeiss), tāmju saskaņošana būs elektroniska. eTāmes kļūs par papildus e-pakalpojumu ar vienoto pieteikšanos (autentifikāciju) Valsts kases e-pakalpojumu portālā – tāmju sagatavotāji un saskaņotāji jau šobrīd ir vienlaikus arī citu e-pakalpojumu (eKase, ePārskati, ePlāni) lietotāji.Projekta ieviešana radīs īslaicīgu slogu Valsts kases un Finanšu ministrijas darbiniekiem, kas iesaistīti jaunās sistēmas veidošanā un testēšanā. |
| 3. | Administratīvo izmaksu monetārs novērtējums | Administratīvais ietaupījums valsts budžeta iestādēm pārejot no manuālās tāmju sagatavošanas uz eTāmēm nav precīzi nosakāms, jo ir atkarīgs no pašreizējās darba organizācijas iestādēs, sagatavojamo tāmju un to precizējumu skaita, tāmju publicēšanas prakses. Tām ministrijām, kas šobrīd izmanto maksas specializēto risinājumu tāmju sagatavošanai un kas nolēma turpināt izmantot šos risinājumus, varētu veidoties papildus izdevumi eTāmju eksporta izveidei, lai lejupielādētu informāciju no ministriju izveidotā risinājuma uz eTāmes sistēmuVides aizsardzības un reģionālās attīstības ministrijas gadījumā vienreizējas pielāgošanas izmaksas varētu veidot aptuveni 3800 euro. Citu ministriju, kam būs nepieciešams pielāgot iekšējās sistēmas datu ielādei eTāmēs (Iekšlietu ministrijas, Izglītības un zinātnes ministrijas, Zemkopības ministrijas, Tieslietu ministrijas), izmaksas varētu būt līdzīgas, un tās ir sedzamas iekšējo resursu ietvaros. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | eTāmju sistēmas izveidi ir plānots nodrošināt esošā budžeta ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1.  | Saistītie tiesību aktu projekti | Lai ieviestu eTāmju tehnisko risinājumu un noteiktu lietotāju tiesību piešķiršanas kārtību, tiks izstrādāti grozījumi Ministru kabineta 2012.gada 5.jūnija noteikumos Nr.386 “Kārtība, kādā Valsts kase nodrošina elektronisko informācijas apmaiņu”. Šajos spēkā esošajos noteikumos jau šobrīd ir atrunāta Valsts kases elektroniskā informācijas apmaiņa ar klientiem e-pakalpojumos ePlāni, eKase un ePārskati. Pēc šo noteikumu izstrādes tiks sagatavots arī eTāmju lietotāja ceļvedis.  |
| 2. | Atbildīgā institūcija | Finanšu ministrija (Valsts kase) |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes netika organizētas, jo instrukcijas projekts tieši sabiedrības intereses neskar un attiecas uz valsts pārvaldi. Uzziņa par noteikumu projektu ir publicēta 2018.gada 8.oktobrī Finanšu ministrijas mājas lapā: <http://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika/>  |
| 2. | Sabiedrības līdzdalība projekta izstrādē | Uzziņa par noteikumu projektu ir publicēta 2018.gada 8.oktobrī Finanšu ministrijas mājas lapā: <http://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika/> |
| 3. | Sabiedrības līdzdalības rezultāti | Sabiedrības pārstāvju priekšlikumi netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas un citas centrālās valsts iestādes, to padotības iestādes |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildi paredzēts nodrošināt esošo funkciju ietvaros. |
| 3. | Cita informācija | Nav |

Finanšu ministre Dana Reizniece-Ozola

Valmane 67083969

ineta.valmane@fm.gov.lv

Jevčuka 67095442

ludmila.jevcuka@fm.gov.lv